Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin parlamenttivaaleihin on enää viikko aikaa.
Pääministeri Netanjahu kehotti kannattajiaan äänestämään.
Yhdistynyt arabilista saattaa nousta -
Israelin kolmanneksi vahvimmaksi puolueeksi.
Arabiliiton pääsihteeri el-Arabi -
vaati monikansallisten joukkojen perustamista -
terrorisminvastaista taistelua varten.
Israelin parlamenttivaaleihin on enää viikko aikaa.
Pääministeri Netanjahu vieraili Jerusalemin Mahane Jehuda -torilla, -
joka on ollut Netanjahun Likud- puolueen perinteistä kannatusaluetta.
Olen iloinen siitä, että saimme proaktiivisella politiikalla -
palautettua turvallisuuden Jerusalemiin.
Tämä tori kukoistaa ja kasvaa. Siitä on tullut vetovoimainen paikka, -
jonne israelilaiset saapuvat kuten mekin nyt, mielihyvin ja ilolla.
Jotta tilanne säilyisi tällaisena, Likud ja minä tarvitsemme äänenne.
Asia on hyvinkin yksinkertainen. Jos Lapid saisi päättää, -
äänet menisivät Livnille ja Herzogille.
Jos arabiäänet ratkaisisivat, niin ikään Livni ja Herzog voittaisivat.
Jos tahdotte heidät, hyvä on.
Mutta jos haluatte minut ja Likudin, -
yhdistetyn ja turvallisen Jerusalemin, -
kukoistavan Jerusalemin, niin tulkaa ja äänestäkää Likudia.
Lehdistöä ei kutsuttu torikierrokselle.
Sitä informoitiin asiasta vasta jälkikäteen.
Politiikan asiantuntijat selittivät päätöksen johtuneen -
Likudin ja Netanjahun suosion laskun aiheuttamasta huolesta.
Raporttien mukaan Likudin kampanjatilaisuuksiin -
on osallistuttu heikonlaisesti. Likudin aktivistit ovat lannistuneita, -
ja mielipidemittaukset osoittavat Likudin olevan luultua heikompi.
Vaaleissa voi tapahtua yllätys.
Oltuaan poliittisessa sivuroolissa viimeiset 60 vuotta, -
Israelin arabivähemmistö -
toivoo saavansa lisää poliittista valtaa vaalien jälkeen, -
kun neljä arabipuoluetta on nyt yhdistynyt ensi kertaa.
Yhdistynyt arabilista saattaa tulla kolmanneksi -
ja nousta uudeksi voimatekijäksi hallituksen muodostamisessa.
Mikään puolue ei ole koskaan saanut selvää enemmistöä Israelissa.
Israelin arabit ajattelevat, että heitä pidetään 2. luokan kansalaisina.
He kokevat, että uusi poliittinen yhdistyminen -
on tärkeä väylä syrjinnän vastaisessa taistelussa.
Jos arabit äänestävät Yhdistynyttä listaa ja se saa 15 paikkaa tai yli, -
kyseessä olisi historiallinen askel.
Se auttaisi arabeja saavuttamaan vaikutusvaltaa parlamentissa -
lainsäädännön, budjetin ja kaikkien elämänalueiden osalta, -
jotka koskettavat Israelin arabikansalaisia.
Äänestän tällä kertaa juuri Yhdistyneen arabilistan vuoksi.
Odotukseni eivät ole korkealla asioista, joita he eivät voi saavuttaa.
Mutta nimenomaan yhdistymisensä takia he ansaitsevat äänemme.
Tässä kamppailussa pelkkä yhdistyminen riittää -
parempien tulosten saavuttamiseksi.
Arabipuolueet eivät ole koskaan olleet mukana Israelin hallituksissa.
Ne eivät ole myöskään hakeneet jäsenyyttä.
Vaikka tilanne ei muuttuisi, -
Yhdistynyt arabilista voi silti nousta tärkeään rooliin.
Israelin vaalijärjestelmässä äänestäjät valitsevat puolueen, -
eivät yksittäisiä ehdokkaita.
Sen puolueen johtaja, jolla on eniten poliittisia liittolaisia, -
saa tavallisesti mandaatin uuden koalitiohallituksen muodostamiseksi.
Arabilistan johtaja Odeh ei ole sulkenut pois mahdollisuutta tukea -
Herzogia, jonka Sionistinen liitto on tasoissa Netanjahun Likudin kanssa.
Näin tiukassa kamppailussa -
jokainen paikka 120-jäsenisessä knessetissä on ratkaiseva.
Tarjoamme erilaista mallia.
Olemme yhdistyneet, ja haastamme päävastustajamme -
vähemmän merkityksellisissä asioissa.
Kun käymme Negevin kylissä, emme tiedustele ihmisten poliittisia kantoja.
Välitämme heidän sähkön- ja vedensaannistaan.
Kun vierailemme Um El-Fahemissa, emme kysy, ketä ihmiset äänestivät.
He kaikki kokevat Liebermanin uhaksi.
Mahdollinen poliittinen käänne olisi se, jos Herzog ja Netanjahu -
muodostaisivat yhteiskoalition ja Odehista tulisi oppositiojohtaja.
Se olisi ensi kerta Israelin historiassa, -
kun arabipuolue ottaisi tämän paikan.
Odeh ei ole laajalti tunnettu arabiyhteisön ulkopuolella.
Hän sai kuitenkin huomiota tv-vaaliväittelyssä, -
jossa hän säilytti malttinsa, kun Israel Beiteinu -puolueen johtaja, -
ulkoministeri Lieberman syytti, että Odeh haluaa -
tuhota Israelin sisältäpäin edustaen terroristijärjestöjä.
Te tuhoatte Israelin valtiota sisältäpäin. Olet viides kolonna.
Edustat knessetissä terrorijärjestöjä.
Rauhasta on tullut likainen sana vaalikampanjoinnissa.
Pelkään, että demokratialle käy samoin -
seuraavissa vaaleissa tämän miehen takia.
Arabit muodostavat noin 15 prosenttia äänioikeutetuista israelilaisista.
Se merkitsee, että heillä on mahdollisuus vaaleissa 18 paikkaan.
Jotkut heistä äänestävät ei-arabipuolueita.
Mittausten mukaan Yhdistynyt arabilista voittaisi 15 paikkaa.
Nyt arabeilla on 11 paikkaa.
Sitten ISIS-järjestön vastaisesta taistelusta.
Arabiliiton ulkoministerit kokoontuivat eilen illalla keskustelemaan -
useista alueellisista kysymyksistä.
Kaksipäiväisessä, -
Jordanian ulkoministeri Joudahin johtamassa tapaamisessa -
vaadittiin alueellisen sotavoiman perustamista taisteluun islamisteja -
ja ISIS-järjestön kasvavaa uhkaa vastaan.
Pääsihteeri el-Arabi puhui Arabiliiton tapaamisen avajaistilaisuudessa.
Hän vaati monikansallisten joukkojen perustamista -
terrorismin ja sitä tukevien ryhmien vastaiseen taisteluun.
Viittaamme Arabiliiton valtioiden solmimaan -
puolustus- ja taloudellisen yhteistyön sopimukseen.
Vaadimme yhdistetyn arabisotilasvoiman perustamista.
Se olisi monikansallinen sotilasvoima, -
joka suoriutuu vaadituista tehtävistä.
Näitä ovat nopea väliintulo, terrorisminvastainen taistelu, -
rauhanturvaaminen, turvallisuuspelastustehtävät -
ja siviilien turvallisuudesta huolehtiminen.
Tämän sotilasvoiman -
pitäisi lisätä yhteistyötä turvallisuuden ylläpitämiseksi.
Monet maat tarvitsevat mekanismia, -
joka auttaisi hallituksia ylläpitämään turvallisuutta ja vakautta.
Vielä ei selvinnyt, mitkä maat liittyisivät näihin joukkoihin -
ja missä tai milloin perustaminen tapahtuisi.
Vihamielisyydet palestiinalaishallinnon ja islamistisen Hamasin välillä -
näyttävät jälleen kasvaneen. Palestiinalainen puolustusvirkamies -
kertoi palestiinalais- turvallisuusvoimien pidättäneen -
yli 100 Hamasin jäsentä kahden viime viikon aikana.
Laajoja pidätyksiä on tehty samaan aikaan, kun Israel jatkaa -
palestiinalaishallinnon verovarojen jäädyttämistä.
Varat jäädytettiin rangaistus- toimena sen jälkeen, -
kun palestiinalaishallinto solmi Rooman sopimuksen -
ja haki jäsenyyttä Haagin rikostuomioistuimessa.
Palestiinalaishallinto käyttää verovaroja -
työntekijöidensä palkanmaksuun.
Palestiinalaisvirkamiehen mukaan pidätykset (6-7 Hamasin jäsentä/yö) -
suoritettiin otteen tiukentamiseksi Hamas-terroristijärjestöstä, -
kun hälytyskellot olivat alkaneet soida Ramallahissa.
Virkamies lisäsi pidätysten olleen lisäksi rangaistus Hamasille, -
kun se oli pidättänyt Fatah-jäsenen Gazassa.
Kiitos seurasta!
Rukoilkaa rauhaa Israelille ja Jerusalemille!
Olen Jair Pinto. Hyvää illan jatkoa, nähdään huomenna!
Suomennos: Sirpa Bågman